Document ID: 32005R2024

KOMISIJAS REGULA (EK) Nr. 2024/2005
(2005. gada 12. decembris),
ar ko groza Padomes Regulu (EK) Nr. 872/2004 par turpmākiem ierobežojošiem pasākumiem attiecībā uz Libēriju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 872/2004 par turpmākiem ierobežojošiem pasākumiem attiecībā uz Libēriju (1), un jo īpaši tās 11. panta a) apakšpunktu,
tā kā:
(1)
Regulas (EK) Nr. 872/2004 I pielikumā ir uzskaitītas fiziskas un juridiskas personas, iestādes un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
(2)
Apvienoto Nāciju Organizācijas Drošības padomes Sankciju komiteja 2005. gada 30. novembrī nolēma to personu, grupu un organizāciju sarakstu, uz kurām jāattiecina līdzekļu un saimniecisko resursu iesaldēšana, papildināt ar divām fiziskām un vairākām juridiskām personām vai tiesību subjektiem. Tālab attiecīgi jāgroza I pielikums.
(3)
Lai nodrošinātu šajā regulā noteikto pasākumu efektivitāti, regulai jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (EK) Nr. 872/2004 I pielikumu groza saskaņā ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 12. decembrī

Labels: 18
5